Carole Demesmin
Carole Demesmin, ki fèt nan Leyogàn (Ayiti), se yon chantèz ak pent ayisyèn.

Biyografi 
Li te fèt nan Leyogàn, Carole kanmenm te pase yon bon pati nan anfans li nan Pòtoprens. Li kontinye etid segondè li yo nan Boston Ozetazini. Li kòmanse karyè chantèz li nan gwoup "Haïti Culturelle". Kèk ane apre, li te kòmanse anseye kilti ayisyen an, dans, chante nan repètwa popilè ayisyen an bay timoun piti nan Boston.

An 1976, avèk gwo pyanis ayisyen Gerdes Fleurant, Carole te rantre nan youn nan lekòl mizik ki pi renome nan Boston : "Berkeley College Of Music". Li etidye penti nan "Massachusetts College of Art". 

Li kolabore avèk konpozitè powèt Jean-Claude Martineau epi li pibliye premye albòm mizik li ki rele Carole Mawoule. Li te vin popilè lè li chante an 1978 pandan omaj la gwo chantèz la nan ane 1930 yo, Lumane Casimir. Grasa Jean-Claude Martineau, Carole pibliye dezyèm albòm li, Minrara, an 1983. Albòm sa a resevwa pri albòm anenan kominote ayisyen Ozetazini e an Ayiti. Carole fè yon tounen nan Etazini ak nan Ewòp. Li chante kilti ak istwa ayisyèn, orijin afrikèn an kreyòl ayisyen.

Li te gide pa Ati Daagbo Max Beauvoir la. Nan fen inisyasyon vodou sa a, li te rive nan ran manbo (pretès) nan lane 1984. Pita, li swiv tou yon fòmasyon fanmsaj.

An 1987 li lage twazyèm albòm li, Lawouze, anrejistre pandan peryòd inisyasyon vodou li a. Li frekante mizisyen ak powèt tankou René Philoctète, Paula Clermont Péan, Tiga, Ronald Derenoncourt, Henry Celestin, Andre Azemar, Jean Michel Clermont, Ralph Boncy, Claude Marcelin, Denis Raoul Jr, Mushi ak Joel Widmaier, Robert Denis.

Carole prezide yon seri konferans sou kilti ayisyèn pou Ayisyen k ap viv Ozetazini ak Afriken-Ameriken yo.

Carole Démesmin konsakre lavi li nan defans kilti nan peyi li e li travay avèk anpil fòs pou pwoteje valè tradisyonèl ayisyèn yo.

Zèv li yo

Diskografi 
 Carole Mawoule
 1983 ː Minrara
 1987 ː Lawouze
 1999 ː Carole Bel Congo
 Lakay Se Lakay

Fimografi 
 Life Outside of Pearl
 Kamelo

Referans

Lyen deyò 
 Carole Demesmin sou africultures.com

Moun
Fanm
Mizik
Chantè
Penti 
Pent
Chantè ayisyen
Pent ayisyen